13 ข้อมูลอื่นที่เกี่ยวข้อง

13.1 จริยธรรมทางธุรกิจ

บริษัทฯ กำหนดให้มีการจัดทำคู่มือ “ระเบียบและข้อบังคับเกี่ยวกับการทำงาน”
ซึ่งครอบคลุมระเบียบการทำงาน วินัย และบทลงโทษทางวินัย
เพื่อเป็นแนวทางในการปฏิบัติตนของพนักงาน
โดยจะมีการชี้แจงระเบียบและข้อบังคับดังกล่าวให้พนักงานเข้าใจและรับทราบในการปฐมนิเทศพนักงานใหม่
และบริษัทฯ ได้จัดทำเอกสารยืนยันข้อขัดแย้งทางผลประโยชน์ (Conflict of Interest)
ให้ผู้บริหารทุกระดับลงนามรับทราบอย่างเป็นทางการตามที่ได้กล่าวไว้ในหัวข้อความขัดแย้งทางผลประโยชน์

13.2 สิทธิของผู้ถือหุ้น

บริษัทฯ กำหนดให้มีการประชุมสามัญผู้ถือหุ้นปีละครั้งภายในไม่เกิน 4 เดือน
นับแต่วันสิ้นสุดของรอบปีบัญชีของบริษัทฯ โดยในปี 2546 บริษัทฯ ได้จัดประชุมสามัญผู้ถือหุ้นประจำปี
2546ในวันที่ 25 เมษายน 2546 ณ ห้องวิมานทอง โรงแรมมณเฑียร รีเวอร์ไซต์ และบริษัทฯ
ได้จัดส่งหนังสือเชิญประชุมพร้อมข้อมูลประกอบการประชุมตามวาระต่าง ๆ
ให้แก่ผู้ถือหุ้นทราบล่วงหน้าตามข้อกำหนด โดยในแต่ละวาระมีความเห็นของคณะกรรมการประกอบ
และจะแนบหนังสือมอบฉันทะไปพร้อมกับหนังสือเชิญประชุม
เพื่อให้ผู้ถือหุ้นที่ประสงค์จะมอบฉันทะให้ผู้อื่นมาประชุมแทนได้ และในปี 2547 บริษัทฯ
จะกำหนดบุคคลใดบุคคลหนึ่งซึ่งอาจจะเป็นประธานกรรมการ
หรือประธานกรรมการตรวจสอบเป็นผู้รับมอบฉันทะเข้าประชุมแทนผู้ถือหุ้นด้วย

13.3 การประชุมผู้ถือหุ้น

ในการประชุมผู้ถือหุ้นประจำปี 2546 มีกรรมการเข้าร่วมประชุมทั้งสิ้น 8 ท่านจากกรรมการทั้งหมด
12 ท่าน เนื่องจากกรรมการบางท่านติดภาระกิจอื่น
รายละเอียดตามรายงานการประชุมใหญ่สามัญผู้ถือหุ้นประจำปี 2546
ประธานในที่ประชุมได้เปิดโอกาสและจัดสรรเวลาให้ผู้ถือหุ้นมีสิทธิสอบถามแสดงความคิดเห็น
และเสนอแนะข้อคิดเห็นต่าง ๆ อย่างเท่าเทียมกัน
และให้กรรมการได้ชี้แจงอย่างเหมาะสมและเพียงพอ
ซึ่งทุกวาระได้รับความเห็นชอบเป็นเอกฉันท์จากผู้ถือหุ้น
และมีการจัดทำบันทึกการประชุมที่มีสาระสำคัญครบถ้วนและถูกต้อง
เพื่อให้ผู้ถือหุ้นสามารถตรวจสอบได้

13.4 สิทธิของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ไม่ว่าจะเป็นผู้มีส่วนได้ภายใน
ได้แก่พนักงาน และผู้บริหารของบริษัทฯและบริษัทย่อย ซึ่งบริษัทฯ ได้ปฏิบัติอย่างเท่าเทียมและ
เป็นธรรม และให้ผลตอบแทนที่เหมาะสม หรือผู้มีส่วนได้เสียภายนอก ได้แก่ลูกค้า เจ้าหนี้ ชุมชน
และหน่วยงานของรัฐที่เกี่ยวข้อง เนื่องจากบริษัทฯ ตระหนักถึงแรงสนับสนุนจากผู้มีส่วนได้เสียต่าง ๆ
จะทำให้บริษัทฯ มีความสามารถในการแข่งขันและสร้างกำไรให้บริษัทฯ ได้

13.5 ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และ ทั่วถึง
ทั้งรายงานข้อมูลทางการเงิน และข้อมูลทั่วไป ตลอดจนข้อมูลสำคัญที่มีผลกระทบต่อราคา
หลักทรัพย์ของ บริษัทฯ จึงได้กำชับให้ฝ่ายบริหารของบริษัทฯ ดำเนินการในเรื่องต่าง ๆ
ให้ถูกต้องครบถ้วน และตรงต่อความเป็นจริง ซึ่งฝ่ายบริหารของบริษัทฯ
ได้ให้ความสำคัญและยึดถือปฏิบัติมาโดยตลอด

ในส่วนของงานด้านผู้ลงทุนสัมพันธ์นั้น บริษัทฯ ยังไม่จัดตั้งหน่วยงานขึ้นเฉพาะ แต่ได้
มอบหมายให้ผู้จัดการฝ่ายบัญชีและการเงินหรือเลขานุการกรรมการผู้อำนวยการ ทำหน้าที่ติดต่อ
สื่อสารกับผู้ลงทุน ผู้ถือหุ้น รวมทั้งผู้สนใจ เนื่องจากกิจกรรมในเรื่องดังกล่าวยังมีไม่มากนัก
ซึ่งผู้ลงทุนสามารถติดต่อขอทราบข้อมูล บริษัทฯ ได้ที่โทร. 0-2264-0817-9

13.6 ผู้สอบบัญชีของบริษัท

นายพิพัฒน์ ปุสยานนท์ ผู้ตรวจสอบบัญชีรับอนุญาตเลขที่ 56 บริษัท สำนักงานพิพัฒน์ และเพื่อน จำกัด
เลขที่ 37/8 อาคารพิพัฒน์เพลส ซอยพิพัฒน์ สีลม กรุงเทพฯ10500 โทรศัพท์ 0-2636-6191-5
โทรสาร 0-2238-3766

13.7 นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด เลขที่ 62 อาคารตลาดหลักทรัพย์
แห่งประเทศไทย ชั้น 4, 6, 7 ถนนรัชดาภิเษก แขวงคลองเตย เขตคลองเตย กรุงเทพฯ 10110
โทรศัพท์ 0-2359-1200